title: Bastam
text: Taneafa conyuta ke frofara tid ke III-eafa decitda, poke Bastam witafa wida tite venta. Azeka bak IX-eafa decemda zo kodoplekuyur viele taneafa ralmama moe venta zo vegeduyur. Wid remi taneafu acku ke VII-eafa decemda tuzolonaweyer, impavantason va tolgrustara va gazaxo gan Rusa II ( 685 - 655 AGJ ). Bastam tiyir tela logijarotifa ralma vegeduyuna gan bat gazik, voxen jijacek di tiyir trelaf larde moni tena ke inafa gazara zo olgalicuyur, rotison gan  saneik. Meka ayafa niska zo katrasiyir numen batcoba bazer da widava abdi guinera is kalanteyara al zo divbuluyur.